**Učebné osnovy – všeobecná časť**

**Predmet: GEOGRAFIA**

**Ročník: ôsmy**

**Časový rozdsah vyučovacej hodiny: 1 hodina týždenne/ 33 hodín ročne**

**1. Charakteristika predmetu**

Geografia rozvíja súbor kľúčových kompetencií, ktoré majú prevažne priestorový a integrujúci charakter. Ide o súbor vedomostí, zručností a schopností, ktoré vie žiak správne skombinovať, a tak porozumieť, interpretovať a prakticky využívať danosti krajiny. Regionálna geografia Európy tvorí základ vyučovania geografie v 8. ročníku.

Pre žiakov je prijateľným spôsobom podané ako získať veľa zaujímavých informácií o štátoch tohto svetadielu a pritom sa o nich naučiť potrebné informácie. Regionálna geografia nie je len opis javov v jednotlivých regiónoch, ale prostredníctvom konkrétnych príkladov žiaci získajú informácie, naučia sa ich porovnávať, triediť, vyhľadávať vzťahy a vysvetľovať ich. Prostredníctvom geografie žiaci získavajú schopnosť rozpoznať a pochopiť význam tolerancie a úcty k iným národom, dôležitosť poznania a ochrany prírodnej a kultúrnej krajiny, kladný postoj k svojmu okoliu a k sebe samému.

Žiaci pri vyučovaní sa oboznámia nielen s geografickou polohou svetadielov, ale spoznajú tiež spoločenské zvyky, zaujímavosti a rekordy v jednotlivých svetadieloch. V rámci vyučovania sa značný priestor venuje práci s mapami a ďalšími doplňujúcimi informáciami. Do predmetu sú zaradené prierezové témy: osobnostný a sociálny rozvoj, environmentálna výchova, multikultúrna výchova, ochrana života a zdravia, regionálna výchova, tvorba projektov a ich prezentácia.

**Prierezové témy**

* **osobnostný a sociálny rozvoj** – Európa - spoznávanie oblastí a osobitostí regiónu, kultúra, veda, EÚ
* **environmentálna výchova**- kultúrne a prírodné pamiatky, Európa – prírodné pomery (životné prostredie), sídla(problémy veľkomiest), vodstvo (znečisťovanie riek, jazier a morí).
* **ochrana života a zdravia** – problémy obyvateľov Európy
* **multikultúrna výchova** - Európa– obyvateľstvo, sídla
* **regionálna výchova** – Stredná Európa - Slovensko
* **tvorba projektu a jeho prezentácia** – Zaujímavé miesta Európy (miesta, ktoré ma zaujali, ich opis, vlastná forma spracovania).

**Obsah učiva 8.ročníka:**

* Úvodná hodina
* Základné informácie o Európe
* Prírodné a človekom vytvorené osobitosti Európy
* Európa
* Stredná Európa
* Západná Európa
* Severná Európa
* Južná Európa
* Juhovýchodná Európa
* Východná Európa
* Záverečné opakovanie

**2. Ciele vyučovacieho predmetu**

Geografia rozvíja súbor kľúčových kompetencií, ktoré majú prevažne priestorový a integrujúci charakter. Považuje sa za súbor vedomostí, zručností a schopností, ktoré vie žiak správne skombinovať a tak porozumieť, interpretovať a prakticky využívať danosti krajiny.

**Ciele geografie v 8. ročníku:**

* získať základné vedomosti o Európe ako celku, komplexne hodnotiť svetadiel z hľadiska jeho prírodných i kultúrnych charakteristík,
* komplexne a podrobne spoznať jednotlivé štáty svetadiela aj z hľadiska príťažlivosti pre turistov,
* rozvíjať schopnosť objavovať a snahu vysvetľovať, hľadať vzájomné vzťahy a vysvetľovať ich,
* prejavovať záujem o kultúru spôsob života ľudí v rôznych častiach sveta,
* rozvíjať kompetencie vedúce k iniciatívnosti a tvorivej práci žiakov spracúvaním projektov s mapou a zaujímavými miestami oboch svetadielov . Žiaci samostatne s pomocou literatúry a internetu spracúvajú informácie o krajine.
* kultúrne kompetencie rozšíriť prostredníctvom poznania rôznych kultúr vo vybraných regiónoch oblasti. Geografia učí vážiť si iné kultúry pri zachovaní vlastnej identity, venuje sa ľudovej kultúre a kultúrnym tradíciám. Kultúrne pamiatky sú súčasťou obsahu regionálnej geografie,
* vedieť čítať mapu, orientovať sa na nej a používať ju pri získavaní informácií o daných lokalitách, vedieť nájsť mapu a informácie na internete,
* oceniť krásu kultúrnych pamiatok, naučiť sa ich vážiť si a chrániť,
* diskutovať o geografických zaujímavostiach – prírodných a kultúrnych pamiatkach regiónov,
* získavať údaje zo zdrojov, využiť internet, odbornú literatúru.

**3. Učebné zdroje**

* učebnica a atlasy: učebnica zemepisu pre 6.ročník, Školský zemepisný atlas,

Zemepisný atlas sveta

* odborné časopisy : National geographic, GEO, Ľudia a Zem,
* DVD filmy: podľa priebežnej ponuky
* internet: internetové geografické portály, prezentácie

**4. Kritériá a stratégie hodnotenia:**

Prospech žiaka sa klasifikuje. Pri hodnotení a klasifikácii výsledkov žiakov sa bude postupovať podľa Metodických pokynov na hodnotenie žiakov základných škôl č. 22/2011.

Prospech sa bude klasifikovať známkou výborný – nedostatočný.

Hodnotenie žiakov bude založené na kritériách v každom vzdelávacom výstupe. Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a aké pokroky naopak dosiahol. Súčasťou hodnotenia je tiež povzbudenie do ďalšej práce. Hodnotiť sa budú ústne odpovede, písomne testy a projekt. Na hodnotenie testov bude použitá nasledovná stupnica hodnotenia:

100% - 88% výborný

- 75 % chválitebný

- 50 % dobrý

- 25 % dostatočný

- 0 % nedostatočný

Cieľom je ohodnotiť prepojenie vedomostí so zručnosťami a spôsobilosťami.